Diari Oficial de la Generalitat Valenciana


Sumari del DOGV 5798, del 03-07-2008 (2008/8249)

ORDE de 30 de juny de 2008, de la Conselleria de Justícia i Administracions Públiques, per la qual es modifica l'Orde de 28 de novembre de 2007, per la qual es desplega el Reglament Orgànic i Funcional de l'esmentada Conselleria, aprovat mitjançant Decret 122/2007, de 27 de juliol, del Consell, i modificat per Decret 31/2008, de 28 de març, del Consell.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/06/30/(1)/dof/vci/html**

### Dades del document

Número de DOGV
:   5798

Data del DOGV
:   03-07-2008

Secció del DOGV
:   I. DISPOSICIONS GENERALS

Número del document
:   2008/8249


Data del document
:   30-06-2008

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Conselleria Justícia i Administracions Públiques
    * administració regional
    * legislació
    * reglament intern

ORDE de 30 de juny de 2008, de la Conselleria de Justícia i Administracions Públiques, per la qual es modifica l'Orde de 28 de novembre de 2007, per la qual es desplega el Reglament Orgànic i Funcional de l'esmentada Conselleria, aprovat mitjançant Decret 122/2007, de 27 de juliol, del Consell, i modificat per Decret 31/2008, de 28 de març, del Consell. [2008/8249]  
En virtut del Decret 122/2007, de 27 de juliol, del Consell, es va aprovar el Reglament Orgànic i Funcional de la Conselleria de Justícia i Administracions Públiques, en el qual es van determinar les funcions que s'atribuïen als òrgans superiors i al nivell directiu que componen el departament, així com a les unitats administratives de rang superior que s'adscrivien a cada un d'ells.  
Mitjançant el Decret 29/2008, de 28 de març, del Consell, de modificació del Decret 92/2007, de 6 de juliol, pel qual s'establix l'estructura orgànica bàsica de la Presidència i de les conselleries de la Generalitat, es modifica l'estructura bàsica de la Conselleria de Justícia i Administracions Públiques, i va crear-se, amb rang de Direcció General, la figura del Delegat Especial per a l'Observatori de la Justícia a la Comunitat Valenciana.  
Com a conseqüència de l'anterior, el Decret 122/2007, de 27 de juliol, del Consell ha patit una recent modificació provocada pel Decret 31/2008, de 28 de març, del Consell. Esta modificació, a més, ha afectat l'assignació de les funcions referides a la matèria de les infraestructures de competència de la Conselleria de Justícia i Administracions Públiques, de tal forma que les funcions concernents a la planificació i direcció de les infraestructures de nova planta i reformes integrals de la Conselleria, depenen directament del titular d'esta.  
Per Orde de 28 de novembre de 2007 de la Conselleria de Justícia i Administracions Públiques es va desplegar el seu Reglament Orgànic i Funcional, aprovat mitjançant Decret 122/2007, de 27 de juliol, del Consell.  
Davant de la modificació del Decret 122/2007, de 22 de juliol, pel Decret 31/2008, de 28 de març, del Consell, en conseqüència, és procedent modificar l'Orde de 28 de novembre de 2007.   
La Llei 5/1983, de 30 de desembre, del Consell, preveu en l'article 65 que cada conseller desplegarà orgànicament la pròpia Conselleria en els termes del seu Reglament Orgànic i la resta de normes reglamentàries, previsió legal coincident amb les facultats que la disposició final primera del Decret 122/2007, de 22 de juliol, atorga al conseller de Justícia i Administracions Públiques per a dictar, dins de l'àmbit de les seues competències, les disposicions que requerisca el desplegament i execució del Reglament.  
Per tot això i en l'exercici de les competències establides en l'article 65 de la Llei del Consell i en la disposició final primera del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, modificat per Decret 31/2008, de 28 de març, del Consell  
ORDENE  
Article únic  
Es modifica l'Orde de 28 de novembre de 2007 de la Conselleria de Justícia i Administracions Públiques, en els articles i en els termes que figuren en els apartats següents:  
U. Es modifica la denominació del capítol I, al qual s'addiciona un apartat 3 a l'article 1, els quals queden redactats de la manera següent:  
"CAPÍTOL I  
Dels gabinets  
Article 1. Del Gabinet del conseller, del Gabinet Tècnic i del Gabinet de Direcció d'Infraestructures.  
1. El Gabinet del conseller és la unitat de suport, assessorament i assistència immediata al titular del departament, de qui depén directament. Té a càrrec seu el manteniment de les relacions del conseller amb els alts òrgans i institucions de la Generalitat, de l'Estat i de les altres administracions públiques, les relacions informatives i amb els mitjans de comunicació i l'execució de totes les funcions que el conseller encomane.  
2. Igualment, del titular de la Conselleria depén directament, amb el rang d'Àrea, un Gabinet Tècnic, al qual li corresponen les funcions concernents a planificació, documentació, publicacions, comunicació i seguiment parlamentari.   
3. Igualment, del conseller depén directament, amb rang de Servici, el Gabinet de Direcció d'Infraestructures, al qual competix les funcions concernents a planificació i direcció de les infraestructures de nova planta i reformes integrals de la Conselleria. En particular li correspon:   
- Gestionar tots els documents urbanístics que siguen necessaris per a disposar dels solars que permeten materialitzar la construcció o habilitació dels edificis adscrits a la Conselleria.  
- Redactar els avantprojectes i projectes de nova planta o d'habilitació integral dels edificis adscrits a la Conselleria que han de ser licitats.   
- La redacció de tots els documents que resulten convenients incloure en les licitacions per a garantir un marc equilibrat entre les empreses i la cobertura de les necessitats programades.  
- Dirigir les obres i coordinar els equips tècnics de col·laboradors en l'execució d'estes, per a garantir la posada en servici dels edificis en les dates programades, amb el cost i la qualitat previstos.  
- Assessorar i redactar els documents que siguen necessaris per a facilitar el desplegament de les infraestructures programades per la Conselleria, així com gestionar directament tots els assumptes li siguen requerits, relacionats amb els aspectes tècnics i econòmics per a l'execució de les obres.  
- Assessorament als òrgans de la Conselleria en totes les qüestions relacionades amb la gestió i execució d'infraestructures."  
Dos. S'addiciona un article 1 bis, el qual queda redactat de la manera següent:  
"Article 1 bis. Del delegat especial per a l'Observatori de la Justícia en la Comunitat Valenciana.  
El delegat especial per a l'Observatori de la Justícia en la Comunitat Valenciana, sota la dependència directa del conseller i amb rang de director general, exercix les competències establides en l'article 70 de la Llei del Consell i en l'article 6 bis del Reglament Orgànic i Funcional de la Conselleria de Justícia i Administracions Públiques, aprovat per Decret 122/2007, de 22 de juliol, del Consell, modificat per Decret 31/2008, de 28 de març, del Consell."  
Tres. Es modifica la lletra b) de l'apartat 2 de l'article 7, la qual queda redactada de la manera següent:  
"b) Servici de Recursos Humans:  
- Gestionar el Registre de Personal funcionari al servici de l'administració de Justícia que presta servicis en la Comunitat.  
- Tramitar la provisió de llocs de treball.  
- Gestionar els concursos d'àmbit nacional per a la provisió de llocs de treball en l'àmbit de la Comunitat.  
- Tramitar els nomenaments de funcionaris interins.  
- Tramitar els expedients de modificacions de llocs.  
- Exercir el control del compliment del calendari anual i de la jornada i horari establits.  
- Coordinar les unitats administratives en les matèries relacionades amb este servici.  
- Controlar la incapacitat temporal del personal funcionari al servici de l'administració de justícia.  
- Tramitar les situacions administratives.  
- Gestionar les sol·licituds de compatibilitat del personal de l'administració de justícia.  
- Tramitar els expedients disciplinaris.  
- Elaborar les propostes de resolució dels recursos administratius en matèria de personal.  
- Gestionar la nomina i les seues incidències.  
- Realitzar els estudis i elaborar els informes sobre costos econòmics del personal.  
- Expedir els certificats relacionats amb les retribucions i base de cotització.  
- Participar en la Comissió de Selecció de Personal que elabora els temaris i les convocatòries per les quals han de regir-se els processos selectius per a l'ingrés en els cossos de funcionaris."  
Quatre. Es modifica l'article 8, el qual queda redactada de la manera següent:  
"Article 8. De l'Àrea de Planificació i Modernització de la Justícia.  
1. A l'Àrea de Planificació i Modernització de la Justícia li correspon l'exercici de les funcions establides en l'article 11 apartat b) del Decret 122/2007, de 27 de juliol, del Consell, modificat per Decret 31/2008, de 28 de març, del Consell, així com dirigir, controlar, coordinar i supervisar, els servicis i les unitats administratives que se li adscriuen en l'apartat 2 d'este article.  
2. Per al compliment de les funcions mencionades en l'apartat anterior, l'Àrea de Planificació i Modernització de la Justícia s'estructura en el Servici de Planificació de l'Oficina Judicial al qual correspon les funcions que s'indiquen:  
- Dissenyar, organitzar i coordinar les unitats processals de suport directe.  
- Dissenyar, crear, organitzar i coordinar els servicis comuns processals.   
- Dissenyar, crear i organitzar les unitats administratives necessàries i les oficines comunes de suport.  
- Coordinar les unitats administratives, en les matèries competència d'este Servici, i les oficines comunes de suport.  
- Elaborar la proposta de les relacions de llocs de treball de les oficines judicials i de les unitats administratives, així com la seua modificació.  
- Elaborar els estudis i la programació de la Planta Judicial i Demarcació.  
- Gestionar les competències que la Llei Orgànica del Poder Judicial i la resta de normativa atorguen a la Generalitat en matèria de Justícia de Pau.  
- Gestionar les relacions amb les organitzacions sindicals.  
- Preparar, coordinar i gestionar el seguiment dels processos electorals dels representants dels empleats públics de l'administració de justícia.  
- Exercir la secretaria de la Mesa Sectorial de Justícia i de les comissions tècniques que en depenen.   
- Exercir les secretàries dels Comités de Seguretat i Salut, sector justícia, de les províncies d'Alacant, Castelló i València.   
- Gestionar el pla d'acció social dels funcionaris de l'administració de justícia dependents de la Generalitat.  
- Gestionar les incidències del personal funcionari i laboral de l'administració del Consell destinat en els edificis judicials.  
- Tramitar els expedients de responsabilitat patrimonial derivats de les competències transferides en l'àmbit de l'administració de justícia.  
- Determinar i planificar les necessitats de mitjans materials i informàtics dels òrgans de l'administració de justícia i de les prescripcions tècniques per als contractes de servicis, subministraments i manteniment.  
- Planificar i executar els projectes de modernització de l'administració de justícia a la Comunitat Valenciana.  
3. Així mateix, i a fi de complir les funcions de l'últim incís de l'apartat b) de l'article 11 del Decret 122/2007, de 27 de juliol, del Consell, modificat per Decret 31/2008, de 28 de març, del Consell, per l'Àrea de Planificació i Modernització de la Justícia es podran dur a terme les actuacions següents:  
- Gestionar el funcionament i els manteniments dels edificis judicials:  
a) Redacció dels plecs i seguiment dels contractes de manteniment de totes les instal·lacions existents.  
b) Seguiment continuats dels distints manteniments i redacció de totes aquelles propostes que resulten adequades en benefici de la seua major rendibilitat i optimització.  
c) Seguiment de la normativa de compliment obligatori en tot el que es relaciona amb el desplegament sostenible i optimització de les despeses energètiques en els edificis existents.  
- Estudis dels mercats d'arrendament per a proposar les contractacions que resulten més avantatjoses a la Direcció General de Justícia i Menor.  
- Coordinar els projectes i la direcció de les obres necessàries per a la realització de les reformes dels locals a ocupar per als nous jutjats, bé en edificis ja construïts, bé en locals llogats a l'efecte.  
- Seguiment i coordinació de tots els assumptes relacionats amb la Seguretat Laboral en els edificis judicials en funcionament.  
- Coordinació i col·laboració en la redacció dels projectes de les reformes necessàries per a actualitzar aspectes funcionals o energètics dels edificis existents.  
- Determinar la memòria funcional dels edificis judicials que alberguen oficines judicials.  
- Supervisió administrativa dels projectes d'obres i de les labors professionals dels tècnics contractats per al desplegament dels treballs derivats de l'Àrea de Planificació i Modernització de la Justícia."  
Cinqué. Es modifica l'article 9, el qual queda redactat de la manera següent:  
"1. A l'Àrea de Justícia Juvenil i Prevenció de la Violència li correspon l'exercici de les funcions establides en l'article 11, apartat c) del Decret 122/2007, de 27 de juliol, del Consell, així com dirigir, controlar, coordinar i supervisar els servicis i unitats administratives que se li adscriuen en l'apartat 2 d'este article.  
2. Per al compliment de les funcions esmentades l'apartat anterior, l'Àrea de Justícia Juvenil i Prevenció de la Violència s'estructura en dos servicis als quals corresponen les funcions que s'indiquen:  
a) Servici d'Atenció al Menor Infractor:  
- Coordinar les competències atribuïdes a la Generalitat i a les entitats públiques en l'execució de mesures judicials, en aplicació de la legislació vigent en matèria de responsabilitat penal de menors.  
- Supervisar les actuacions relatives als servicis i centres de reeducació de menors infractors, inclosos els tràmits d'autorització i inscripció d'estos en el Registre d'Entitats, Centres i Servicis, així com, si fa el cas, la tramitació d'expedients sancionadors.  
- Tramitar, formalitzar i efectuar el seguiment de concerts amb centres de reeducació de menors.  
- Preparar i realitzar el seguiment de les subvencions destinades al foment de centres i programes per a l'atenció a menors infractors.  
- Coordinar i dirigir els servicis de suport de menors i de família col·laboradors amb els òrgans judicials.  
b) Servici d'Atenció a la Dona, Mediació i Prevenció de la Violència:  
- Coordinar, supervisar i impulsar, els Centres Dona 24 hores, així com els recursos dirigits a la prevenció, atenció i eradicació de la violència en tots els àmbits, i especialment la que s'exercix sobre la dona.  
- Tramitar, formalitzar i efectuar el seguiment dels concerts amb entitats per a l'atenció a la dona víctima de la violència.  
- Coordinar, supervisar i impulsar, les Oficines d'Atenció a les Víctimes del Delicte.   
- Coordinar, supervisar i impulsar la xarxa de Punts de Trobada Familiar.  
- Tramitar, formalitzar i realitzar el seguiment de concerts i convenis amb les entitats, fundacions i institucions dedicades a la prevenció de la violència, atenció a les víctimes del delicte i punts de trobada familiar.  
- Preparar, tramitar i portar el seguiment de les subvencions i ajudes destinades a programes i actuacions pròpies del servici.  
- Impulsar i tramitar els canvis legislatius, que en l'àmbit de les competències de la Generalitat, contribuïsquen a la prevenció i eradicació de la violència, mediació i mecanismes alternatius a la resolució de conflictes.  
Disposició derogatòria única  
Des de l'entrada en vigor de la present orde, queden derogades totes les disposicions que del mateix rang o d'un rang inferior s'oposen a la present Orde.  
Disposició final única  
La present Orde entrarà en vigor l'endemà de la publicació en el Diari Oficial de la Comunitat Valenciana.  
València, 30 de juny de 2008  
El Conseller de Justícia i Administracions Públiques  
Fernando de Rosa Torner


Còpia Permalink ELI